**6 нчы сыйныф өчен татар теленнән**

**календарь-тематик планга аннотация**

6нчы сыйныф өчен татар теленнән календарь-тематик план Федераль дәүләт белем бирү стандартларының таләпләренә туры китереп, Татарстан Республикасы Мәгариф һәм фән министрлыгы тарафыннан рөхсәт ителгән “Татар телендә гомуми төп һәм урта белем бирү мәктәпләре өчен ана теленнән программа (5 – 9 нчы сыйныфлар), төзүче-авторлары:

Г.Р.Галиуллина, М.М. Шәкүрова) – Казан, 2017, 6 нчы сыйныф өчен Ф.Ю.Юсупов Ч.М.Харисова, Р.Р.Сәйфетдинов эшләгән (Казан: Татар. кит. нәшр., 2014) Татарстанның Мәгариф һәм фән министрлыгы тарафыннан тәкъдим ителгән дәреслеккә нигезләнеп төзелде.

Барысы: 105 сәгать.Диктант язу – 4 сәгать ; изложение язу – 4 сәгать ; **с**очинение язу – 4 сәгать.

Татар теленнән белем бирүнең төп максаты: Федераль дәүләт стандарты таләпләрен тормышка ашыру белән бергә, укучыларда лингвистик (тел), коммуникатив (аралашу), милли мәдәният өлкәсенә караган культурологик (мәдәни) компетенцияләр булдыру. Укучының үзаңын үстерү, милләтне, ватанны яратырга өйрәтү, горурлык һәм гражданлык хисләре тәрбияләү.

Бурычлары:  
- укучыларга фонетика, орфоэпия, орфография, лексикология, морфемика, грамматика буенча яңа белемнәр үзләштерергә ярдәм итү, алган белемнәрен системалаштыру, катлаулырак формаларда өйрәтүне дәвам итү.  
- укучыларның иҗади һәм мөстәкыйль фикерли алу мөмкинлекләрен үстерү, үз фикерләрен дәлилләргә күнектерү;  
- телнең төп грамматик чараларын сөйләм процессында куллануга ирешү;  
- татар әдәби тел нормаларын һәм стилистик мөмкинлекләрен ачык күзаллауга, аларны тиешенчә куллана белергә өйрәтү, сөйләм эшчәнлегенең үзара аралашу чарасы икәнен аңлату;  
- баланың үзен тәрбияләү, үзе белән идарә итү, үз фикерен яклый алу сәләтен үстерү;  
- укучының үзаңын үстерү, милләтне, ватанны яратырга өйрәтү, горурлык һәм гражданлык хисләре тәрбияләү;  
- укучыларның иҗади сәләтләрен үстерү;  
- сөйләм культурасы булдыру.